paragraph_text: Dr. Martens, je britanska kompanija koja proizvodi svjetski popularnu obuću Dr. Martens (zvane i marte, martensice ili doc martens), a koju je izumio njemački liječnik Klaus Märtens. Kompanija danas, osim proizvodnje obuće, koja dolazi na tržište u različitim vrstama po šiframa, različitih boja, oblika i vrsta materijala izrade, u ponudi ima i široki asortiman dodataka i proizvoda za održavanje obuće. Uobičajena podjela obuće Dr. Martens je po broju rupica za vezice, boji kože, s ili bez čelične kapice u prednjem dijelu obuće.